Πανεπιστήμιο του Χόενχαϊμ

Το Πανεπιστήμιο του Χόενχαϊμ είναι μια πανεπιστημιούπολη στην περιοχή Plieningen της Στουτγκάρδης. Μεγάλα τμήματα του κρατικού πανεπιστημίου στεγάζονται στο ανάκτορο Χόενχαϊμ. Το πανεπιστήμιο προσφέρει προγράμματα σπουδών στον τομέα της γεωπονίας, της επικοινωνιολογίας, των φυσικών επιστημών και των οικονομικών.

Στην κατάταξη των οικονομικών προγραμμάτων σπουδών, το Πανεπιστήμιο του Χόενχαϊμ συγκαταλέγεται μεταξύ των δέκα καλύτερων στη Γερμανία. Στις γεωπονικές επιστήμες καταλαμβάνει την πρώτη θέση στη Γερμανία. Σύμφωνα με τo τελευταίο Times Higher Education World University Ranking το Πανεπιστήμιο του Χόενχαϊμ συγκαταλέγεται στο κορυφαίο 14 % όλων των πανεπιστημίων που περιλαμβάνονται στην κατάταξη. Η σχολή οικονομικών επιστημών του πανεπιστημίου συγκαταλέγεται στις 250 καλύτερες μεταξύ 870 σχολών οικονομικών επιστημών παγκοσμίως.

Ιστορία 
Το Πανεπιστήμιο του Χόενχαϊμ ιδρύθηκε από τον βασιλιά Γουλιέλμο Α΄ της Βυρτεμβέργης στις 20 Νοεμβρίου 1818 λόγω της καταστροφικής σοδειάς του 1816 και της επακόλουθης πείνας του επόμενου έτους 1817. Το 2018 το πανεπιστήμιο γιόρτασε την 200ή επέτειό του.

Υποδομή 
Η έντονη αύξηση του αριθμού των φοιτητών δυσκόλεψε τη στέγαση των φοιτητών στο ανάκτορο Hohenheim και οδήγησε στην κατασκευή νέων αιθουσών παραδόσεων απο το 1973 και μετά. Η μεγαλύτερη αίθουσα παραδόσεων εγκαινιάστηκε το 2016 και παρέχει χώρο για έως και 660 φοιτητές. 

Η επέκταση της φοιτητικής λέσχης ολοκληρώθηκε το 2018 και κόστισε 4,8 εκατ. €. Ο μέγιστος δυνατός αριθμός ημερήσιων μερίδων αυξήθηκε έτσι απο 1260 σε 1970 μερίδες.

Υπάρχουν δύο πανεπιστημιακές βιβλιοθήκες στην πανεπιστημιούπολη, εκ των οποίων η μία βρίσκεται στο ανάκτορο Χόενχαϊμ.

Επίσης οι φοιτητές έχουν τη δυνατότητα να μείνουν σε μία από τις εννέα φοιτητικές εστίες της πανεπιστημιούπολης.

Προγράμματα σπουδών 
Τα μεγαλύτερα προγράμματα σπουδών περιορισμένης πρόσβασης, όσον αφορά τον αριθμό των θέσεων ανά έτος, περιλαμβάνουν τα προγράμματα Bachelor οικονομικά (819), οικονομική παιδαγωγική (128), επιστήμη τροφίμων και βιοτεχνολογία (125), βιολογία (100) και το Master μάνατζμεντ (250).

Γνωστές προσωπικότητες που σπούδασαν στο Πανεπιστήμιο του Hohenheim 

 Muhterem Aras (Πολιτικός της Συμμαχίας 90/Οι Πράσινοι)
 Ralph Brinkhaus (Πολιτικός του CDU)
 Winfried Kretschmann (Πολιτικός της Συμμαχίας 90/Οι Πράσινοι)
 Stefan Mappus (Πολιτικός του CDU)

Παραπομπές

Εξωτερικοί σύνδεσμοι
 

Βυρτεμβέργη
Πανεπιστήμια στη Γερμανία